— Усе праекты адбіраюцца на конкурснай аснове, — тлумачыць Сяргей Гапоненка. — Экспертыза заявак праводзіцца ў 16 экспертных саветах, у склад якіх уваходзіць звыш сотні кампетэнтных і незалежных навукоўцаў з розных арганізацый. Падкрэслю, што фонд — рэспубліканскі, таму прыкладна палова праектаў, якія атрымліваюць нашу падтрымку, — праекты навукоўцаў з устаноў Міністэрства адукацыі, Міністэрства аховы здароўя, Міністэрства па надзвычайных сітуацыях і інш. Каля паловы грантаў атрымліваюць вучоныя з Нацыянальнай акадэміі навук.